iraklixyz/georgian-wikipedia-cleaned huggingface dataset:
ხათუნა კალმახელიძე

ხათუნა კალმახელიძე (დ. 11 თებერვალი, 1979, თბილისი) — საქართველოს სასჯელაღსრულების, პრობაციისა და იურიდიული დახმარების საკითხთა მინისტრი 2009–2012 წლებში.

ბიოგრაფია
2001–2005 წლებში სწავლობდა ნიუ-იორკის სიტი უნივერსიტეტის ჰანტერის კოლეჯში, პოლიტიკური მეცნიერების ფაკულტეტზე, რომელიც დაამთავრა წარჩინებით და მიიღო ბაკალავრის წოდება. 2005-2007 წლებში სწავლობდა ჯორჯ ვაშინგტონის უნივერსიტეტში, საერთაშორისო ურთიერთობების ელიოტის სახელობის სკოლაში, რომელიც დაამთავრა საერთაშორისო უსაფრთხოების მიმართულებით და მიიღო საერთაშორისო ურთიერთობების მაგისტრის წოდება.

2004–2006 წლებში მუშაობდა საქართველოს მისიაში გაერთიანებული ერების ორგანიზაციაში. 2006 წელს მუშაობდა საარჩევნო სისტემების საერთაშორისო ფონდში პოლიტიკურ-ფინანსური კვლევების მიმართულებით. 2008-2009 წლებში მუშაობდა საგარეო საქმეთა სამინისტროში, პოლიტიკური დეპარტამენტის დირექტორის მოადგილედ. 2009 წლის 8 დეკემბერს დაინიშნა საქართველოს სასჯელაღსრულების, პრობაციისა და იურიდიული დახმარების საკითხთა მინისტრად. 2012 წლის 19 სექტემბერს, საპატიმროებში პატიმრების წამების ფაქტების გამოაშკარავების შემდეგ, გადადგა თანამდებობიდან.

ფლობს ინგლისურ, გერმანულ, ფრანგულ და რუსულ ენებს.
მძიმე მეტალის მოდა

მძიმე მეტალის მოდა — ჩაცმის ორიგინალური სტილი, სხეულის მოდიფიკაცია, მაკიაჟი, თმის ვარცხნილობა და ასე შემდეგ, რომელსაც ატარებენ მძიმე მეტალის ფანები, ან, როგორც მათ ხშირად უწოდებენ, მეტალჰიდები (ჰიდბანგერები).

მძიმე მეტალთან ასოცირებულ ჩაცმის სტილს ფესვები ბაიკერთა, როკერთა და ტყავის კულტურებში აქვს. მძიმე მეტალის მოდა მოიცავს ისეთ ელემენტებს, როგორებიცაა ტყავის ქურთუკები, მაღალყელიანი კალათბურთის ფეხსაცმელი (განსაკუთრებით ძველი სკოლის თრეშ მეტალისტებს შორის), ლურჯი ან შავი ტანზე მომდგარი ჯინსი, კომუფლიაჟური შარვალი ან შორტები და ჯინსის ქურთუკები ან საბრძოლო ჟილეტები, ხშირად შემკული სამკერდე ნიშნებით. როგორც ბაიკერების შემთხვევაში, გარკვეული დამატებაა აქვს გერმანიკულ სახეობას, მაგალითად: რკინის ჯვარი.
საფრანგეთის ღია პირველობა

საფრანგეთის ღია პირველობა , ასევე ცნობილი როგორც როლან-გაროსი — დიდი სლემის საჩოგბურთო ტურნირი, რომელიც 1891 წლიდან ყოველწლიურად ტარდება პარიზში.

საფრანგეთის ღია პირველობა არის ოთხიდან ერთ-ერთი დიდი სლემის ტურნირებიდან და ერთადერთი, რომელიც ტარდება თიხის საფარის კორტებზე. ქრონოლოგიურად როლან-გაროსი წელიწადის მეორე დიდი სლემის ტურნირია, რომელიც ტრადიციულად იწყება მაისის ბოლოს და ორი კვირის განმავლობაში მიმდინარეობს. ქალთა ფინალი შაბათ დღეს, ხოლო მამაკაცთა ფინალი კვირას იმართება.

საფრანგეთის ღია პირველობა მამაკაცთა ერთეულებში ყველაზე მეტჯერ რაფაელ ნადალმა მოიგო, რომელიც 13-ჯერ გახდა ჩემპიონი, ხოლო ქალებში კრის ევერტმა 7-ჯერ იზეიმა გამარჯვება.

საფრანგეთის ღია პირველობის ჩემპიონები მამაკაცთა ერთეულებში
სამოყვარულო ეპოქა
პროფესიონალური ეპოქა
სტატისტიკა
ჩემპიონები, რომლებმაც რამდენჯერმე მოიგეს ტურნირი
ჩემპიონები ქვეყნების მიხედვით
საფრანგეთის ღია პირველობის ჩემპიონები ქალთა ერთეულებში
სამოყვარულო ეპოქა
პროფესიონალური ეპოქა
სტატისტიკა
ჩემპიონები, რომლებმაც რამდენჯერმე მოიგეს ტურნირი
ჩემპიონები ქვეყნების მიხედვით
ავთანდილ აბულაძე

ავთანდილ აბულაძე (დ. 1958 — გ. სექტემბერი, 2005) — ქართველი მათემატიკოსი და ენათმეცნიერი, ესპერანტისტი, ქართული ვიკიპედიის ერთ-ერთი დამაარსებელი და ადმინისტრატორი.

2002 წლიდან მონაწილეობდა სხვადასხვა ენოვანი ვიკიპედიების შექმნის პროცესში, შექმნილი აქვს 2000-ზე მეტი სტატია ვიკიპედიის ესპერანტოს ვერსიისათვის. მისი ინიციატივით 2003 წლის ნოემბერში შეიქმნა ვიკიპედიის ქართული განყოფილება. იყო აქტიური მომხმარებელი გარდაცვალებამდე — 2005 წლის სექტემბრამდე.
მარტინე ტურელი

მარტინე ტურელი (, დ. 317 ან 337 პანონია — გ. 11 ნოემბერი 397, ტური, საფრანგეთი) — კათოლიკური და მართლმადიდებელი ეკლესიის წმინდანი, მისი ხსენების დღე არის ძველი სტილით 12 ოქტომბერი, ახალი სტილით — 25 ოქტომბერი.

ცხოვრება
წმინდა მარტინე მოწყალე, ტურელი ეპისკოპოსი პანონიის ქალაქ საბერიაში დაიბადა. ბერად აღკვეცამდე იგი მხედართუფროსად მსახურობდა იმპერატორ იულიან განდგომილის (361-363) ლაშქარში. როცა იმპერიას ბარბაროსები დაესხნენ თავს, იგი თავისი რაზმით ქალაქიდან გავიდა მათთან საბრძოლველად; გზად გლახაკს გადაეყარა, შეებრალა და საკუთარი სამოსელი უბოძა. ღამით მარტინეს უფალი იესო ქრისტე გამოეცხადა და მტერზე გამარჯვება აღუთქვა.

იმპერატორი ზეიმით შეხვდა გამარჯვებულს და შესთავაზა, სამადლობელი მსხვერპლი შეეწირა კერპებისთვის. მარტინემ კი მიუგო: მე მსურს მსხვერპლი შევწირო ქრისტეს, ვისი მეოხებითაც გავიმარჯვე, და ბერად შევდგეო.

წმინდა მამა მძიმე მონაზვნურ ღვაწლს შეუდგა და რამდენიმე წლის შემდეგ პუატიედან რვა ვერსის დაშორებით დააარსა ლიგუჟეს სავანე, რომელიც მალე საფრანგეთის ბერმონაზვნობის კერა შეიქნა. წმინდა ცხოვრებისათვის მარტინე საკუთარი ნების წინააღმდეგ ტურის (საფრანგეთში) ეპისკოპოსად აკურთხეს. ნეტარი მღვდელმთავარი სიმდაბლის, მოთმინების და სიმშვიდის მაგალითს აძლევდა ყველას. მან ერთი მივარდნილი და უკაცრიელი ადგილი აირჩია სამოღვაწეოდ, სადაც დააარსა სავანე (შემდგომში სახელგანთქმული მამურტიეს მონასტერი). იგი მიმოდიოდა მეზობელ ქვეყნებში, ქადაგებდა მართლმადიდებლობას და თავის სწავლებას სასწაულებით განამტკიცებდა. ყოველივე ამასთან ერთად ნეტარი მამა საოცრად გულმოწყალეც იყო. სიყვარულისა და ქველმოქმედებისთვის უწოდეს მას „მოწყალე“. საკვირველთქმედებისა და წინასწარმეტყველების ნიჭმომადლებული მღვდელმთავარი მშვიდობით მიიცვალა 397 წელს, ოთხმოცი წლის ასაკში. საკუთარი მიცვალების დღე მან წინასწარ განჭვრიტა. ღირსი მამის ნაწილებთან მრავალი სასწაული აღესრულა.
ინტუიცია (ტელეთამაში)

ინტუიცია — ბრიტანული ტელეთამაშის ქართული ვერსია, რომელიც ყოველ ხუთშაბათს 22:00 სთ-ზე გადიოდა ტელეკომპანია იმედის ეთერში. შოუს წამყვანები იყვნენ ნიკა ქავთარაძე და ნანკა კალატოზიშვილი. შოუს მთავარი პრიზი იყო — 20 000 ლარი.

თამაშის წესები
მოთამაშისა და მაყურებლების წინ 12 უცნობი პიროვნება დგას. ისინი სხვადასხვა სქესის, ასაკისა და პროფესიების არიან. მოთამაშემ უნდა ინტუციით გამოიცნოს თუ ვინ არის, მაგალითად, სტრიპტიზიორი, იოგი, მასწავლებელი და ა.შ. თუ მოთამაშემ გამოიცნო, ის თამაშში რჩება; შეცდომის შემთხვევაში, მას აქვს დახმარება ”შანსი”, ანუ ერთი შეცდომის დაშვების უფლება. ასევე მონაწილეს აქვს ორი დახმარება: ექსპერტებისა (ფსიქოლოგი, მსახიობი, შსს თანამშრომელი) და კომპიუტერის დახმარება, რომლის შემთხვევაში კომპიუტერი ირჩევს სამ კანდიდატს.
წმინდა დომნიკა

წმინდა დომნიკა — კათოლიკური და მართლმადიდებელი ეკლესიის წმინდანი, მისი ხსენების დღე არის ძველი სტილით 12 ოქტომბერი (ამ დღეს მოიხსენიებენ კათოლიკეები), ახალი სტილით — 25 ოქტომბერი.

წმინდა მოწამე დომნიკა კილიკიის ქალაქ ანაზარვში ეწამა ქრისტესთვის 286 წელს. მმართველ ლისიუსის ბრძანებით ჯალათებმა იგი სასტიკად აწამეს. ბოლოს ქრისტეს მხევალი საპყრობილეში ჩააგდეს, სადაც აღესრულა კიდეც 64 წლის ასაკში.
ღირსი კოზმა

ღირსი კოზმა (გ. 787) — კათოლიკური და მართლმადიდებელი ეკლესიის წმინდანი, მისი ხსენების დღე არის ძველი სტილით 12 ოქტომბერი (ამ დღეს მოიხსენიებენ კათოლიკეები), ახალი სტილით - 25 ოქტომბერი.

ცხოვრება
ღირსი კოზმა, მაიუმელი ეპისკოპოსი, კანონმთქმელი იერუსალიმში დაიბადა, მაგრამ დამასკოში აღიზარდა ღირსი იოანე დამასკელის მშობლების ხელით. მან, ისევე როგორც იოანემ, ბრწყინვალე განათლება მიიღო, შემდეგ კი, სრულწლოვანებას მიღწეულმა, პალესტინის ერთ-ერთ სავანეს მიაშურა. წმინდა ხატთა დევნის დროს ღირსი კოზმა წმინდა იოანესთან ერთად აღდგა მართლმადიდებლობის დასაცავად. მათ ბევრი თხზულება დაწერეს ხატმბრძოლთა სამხილებლად. 743 წელს კოზმა მაიუმის ეპისკოპოსად დაადგინეს. უფლის რჩეულმა ღრმა მოხუცებულობაში შეჰვედრა სული უფალს და დაგვიტოვა მრავალი სადღესასწაულო კანონი და საგალობლები.
პავლე V

პავლე (; ერისკაცობაში კამილო ბორგეზე; დ. 17 სექტემბერი, 1552 — გ. 28 იანვარი, 1621) — რომის პაპი 1605 წლის 16 მაისიდან — 1621 წლის 28 იანვრამდე.

დაიბადა სიენიდან რომში გადასახლებულთა ოჯახში. შემდეგ როგორც მღვდელი ჩადგა პაპის სამსახურში. პაპმა კლემენტ -მ იგი დიპლომატიური მისიით განამწესა ესპანეთის მეფე ფილიპე სამეფო კარზე. როდესაც ესპანეთიდან დაბრუნდა მიიღო კარდინალის წოდება.
გრიგოლ XV

გრიგოლ (; ერისკაცობაში ალესანდრო ლიუდოვიზი; დ. 9 იანვარი, 1554 — გ. 8 ივლისი, 1623) — რომის პაპი 9 თებერვალი 1621 წლიდან — 8 ივლისი 1623 წლამდე.

ალესანდრო ლიუდოვიზი დაიბადა 1554 წლის 9 იანვარს ბოლონიაში, აზნაურის ოჯახში. მიიღო იურიდიული განათლება და როგორც მღვდელი ჩადგა რომის კურიის სამსახურში. 1612 წელს გახდა ბოლონიის არქიეპისკოპოსი, ხოლო 2 წლის შემდეგ მიიღო კარდინალის წოდება. იყო კონტრრეფორმაციის აქტიური პროპაგანდისტი.
შაქრის ჭარხალი

შაქრის ჭარხალი — ტექნიკური კულტურა, რომელიც შაქრის მრეწველობისთვის ნედლეულს იძლევა. ჭარხალს უყვარს სითბო, სინათლე და ტენი. საქართველოში შაქრის ჭარხალი ძირითადად ქართლში მოჰყავთ. გორის, ხაშურის, კასპის რაიონებსა და ცხინვალის რეგიონში.

წარმოება
2010 წელს მსოფლიოში იწარმოა 227.7 მილიონი ტონა შაქრის ჭარხალი. ყველაზე მსხვილი მწარმოებელია საფრანგეთი - 31.9 მილიონი ტონით. სადაც მიღებული პროდუქტი ერთ ჰექტარზე იყო 48.8 ტონა.

თუმცა ერთ ჰექტარზე მიღებული პროდუქტის რაოდენობით პირველი იყო ჩინეთი - 87.3 ტონა.
ევგენი კოვტუნი

ევგენი ვიაჩესლავის ძე კოვტუნი ( დ. 14 აპრილი 1977, მოსკოვი, სსრკ) — რუსი სამართალმცოდნე.

არის ექსპერტი სათამაშო და სალატარეო საქმიანობათა სახელმწიფოებრივი რეგულირების დარგში, სათამაშო ბიზნესის სამართლებრივი რეგულირებისადმი მიძღვნილი მრავალი წიგნის ავტორი. ევგენი კოვტუნის ნამუშევრები გამოქვეყნებულია მასმედიის სხვადასხვა საშუალებებში, როგორც რუსეთში, ასევე საზღვარგარეთ, და ნათარგმნია მსოფლიოს მრავალ ენაზე (კერძოდ: ინგლისურ, ფრანგულ, ესპანურ, პოლონურ, ბულგარულ, რუმინულ, ესტონურ, ლატვიურ, ლიეტუვურ, უკრაინულ, სომხურ, ქართულ და სხვა ენებზე). მისი ნაშრომები ეძღვნება სათამაშო საქმიანობის სამართლებრივი რეგულირების საკითხებს, რომელთაგან აღსანიშნავია: „აზარტული თამაშების დაბეგვრა“ (2004), „აზარტული თამაშები და სანაძლეობები რუსეთში“ (2005) და სხვა. ევგენი კოვტუნი არის აგრეთვე რუსეთისა და საზღვარგარეთის პრესაში აზარტული თამაშების ისტორიის, მსოფლიოს სხვადასხვა ქვეყნების სათამაშო საქმიანობის სამართლებრივი რეგულირებისადმი მიძღვნილი სტატიების ავტორი.
ალექსანდრე VII

ალექსანდრე ( ერისკაცობაში ფაბიო კიჯი; დ. 13 თებერვალი, 1599 — გ. 22 მაისი, 1667) — რომის პაპი 1655-1667 წლებში.

ალექსანდრე დაიბადა სიენაში. გამოჩენილი საბანკო ოჯახის „კიჯი“-ს წევრი და პავლე -ის (1605–1621) ძმისშვილი. იგი კერძოდ სწავლობდა და საბოლოოდ მიიღო დოქტორის ხარისხი ფილოსოფიის, სამართლის, და თეოლოგიის დარგში, სიენას უნივერსიტეტში. 1651 წელს მიიღო კარდინალის სახელო.
ინოკენტი I

ინოკენტი (; დ. უცნობია — გ. 12 მარტი, 417) — რომის პაპი 401 წლის 22 დეკემბრიდან 417 წლის 12 მარტამდე.

იოანე ოქროპირის მეგობარი, თავს აცხადებდა პეტრე მოციქულის ნამდვილ მემკვიდრედ. პოეტების გაზვიადებით, იხსნა რომი ვესტგოთების მეფე ალარიხისგან, რომელმაც 408 წელს სამჯერ ალყა შემოარტყა და აიღო კიდეც „მარადიული ქალაქი“. ორი წლის შემდეგ, როდესაც ფლოტი და ჯარის ნაწილი სიცილიასთან ზღვამ შთანთქა, ალარიხი თვითონვე წავიდა, მაგრამ, ინოკენტი მაინც „გმირად იქცა,რადგან ამ საქმეში ღმერთის ხელი ერია“.
კლემენტ IX

კლემენტ (, ერისკაცობაში ჯულიო როსპილოზი; დ. 28 იანვარი, 1600 — გ. 9 დეკემბერი, 1669) — რომის პაპი 1667–1669 წლებში.

ჯულიო როსპილოზი დაიბადა 1600 წლის 28 იანვარს დღევანდელი ტოსკანის რეგიონში. მიიღო უმაღლესი განათლება. დაეუფლა ფილოსოფიასა და თეოლოგიას. 1664 წელს იყო პაპის ნუნცია ესპანეთში. 1657 წელს გახდა კარდინალი.
Going Back (ალბომი)

— ინგლისელი მომღერალ და სიმღერების ავტორ ფილ კოლინზის სტუდიური ალბომი, რომელიც გამოიცა 2010 წლის 13 სექტემბერს. მასში ძირითადად შეტანილია სოულის ჟანრის სიმღერების ქავერ-ვერსიები, შესრულებული მუსიკოსის მიერ. ეს არის კოლინზის პირველი სტუდიური ჩანაწერი, მას შემდეგ, რაც რამდენიმე წლის მანძილზე იგი საუნდტრეკებზე და ჯგუფთან ჯენესისი მუშაობდა.

ალბომი გამოვიდა ორი სახით - 18 სიმღერით (ჩვეულებრივი ვერსია) და 29 სიმღერით (სპეციალური გამოცემა). 2010 წელს ასევე გაიმართა რამდენიმე კონცერტი ამ სიმღერების შესრულებით.

სიმღერების სია
პერსონალი
ფილ კოლინზი - ვოკალი, დასარტყმელი საკრავები
რეი მონე - გიტარა
ედი უილსი - გიტარა
ბობ ბებიტი - ბას გიტარა

ჩარტები და სერტიფიცირებები
ჩარტები
წლის საბოლოო ჩარტები
სერტიფიცირებები
ალან პარკერი

სერ ალან უილიამ პარკერი ( დ. 14 თებერვალი, 1944, ისლინგტონი — გ. 31 ივლისი, 2020, ლონდონი) — ინგლისელი რეჟისორი, პროდიუსერი, სცენარისტი და მსახიობი, დიდი ბრიტანეთის რეჟისორთა გილდიის თანადამაარსებელი, ბრიტანეთის იმპერიის ორდენის კავალერი.

ბიოგრაფია
პარკერი დაიბადა მუშათა კლასის ოჯახში, ისლინგტონში, ლონდონის ერთ-ერთ რაიონში, დედის, ელსი ელენის (კაბების მკერავის) და მამის, უილიამ ლესლი პარკერის (სახლების მღებავის) ოჯახში. იგი დადიოდა ელის ოუენის სახელობის სკოლაში. 1960 და 1970-იან წლებში მისი კარიერა დაიწყო სარეკლამო სააგენტოს საავტორო უფლებათა აგენტის თანამდებობით. მოგვიანებით მან სატელევიზიო რეკლამების სცენარებიც შექმნა. ამ ჟანრში მისი ერთ-ერთი ცნობილი ნამუშევარი იყო ჩინზანოს რეკლამა, რომელიც ბრიტანეთის ტელეეთერში გადაიცემოდა.

კინოკარიერა პარკერმა დაიწყო პროდიუსერ დევიდ პუტჰემთან ერთად, ფილმით „მელოდია“ (1971). მოგვიანებით პუტჰემი მისი რამდენიმე ცნობილი ფილმის პროდიუსერად იქცა, მათ შორის - „შუაღამის ექსპრესის“ (1978). ამ ფილმმა მნიშვნელოვანი სკანდალი გამოიწვია, ვინაიდან მისი მოქმედება მიმდინარეობდა თურქეთის ერთ-ერთ ციხეში. 1988 წელს იგი ნომინირებული იქნა ოსკარზე როგორც საუკეთესო რეჟისორი ფილმით „მისისიპი იწვის“ (1988).

მთელმა რიგმა მისი ფილმებისა დიდი მოწონება დაიმსახურა. ესენია: „ბაგსი მელოუნი“ (1976), „დიდება“ (1980), „პინკ ფლოიდი: კედელი“ (1982), „ვალდებულებები“ (1991) და „ევიტა“ (1996).

2002 წელს პარკერს მიენიჭა ბრიტანეთის იმპერიის კავალერის წოდება. სანდერლენდის უნივერსიტეტმა მას მიანიჭა საპატიო დოქტორის წოდება (2005). პარკერი ასევე საფეხბურთო კლუბ „არსენალის“ მოყვარულია და ხშირად ესწრება მის თამაშებს.

ფილმოგრაფია
მელოდია (1971)
ჩვენი სისი (1974) (მოკლემეტრაჟიანი)
ნაბიჯები (1974) (მოკლემეტრაჟიანი)
ევაკუირებულები (1975) (ტელეფილმი)
ბაგსი მელოუნი (1976)
შუაღამის ექსპრესი (1978)
დიდება (1980)
გადასახლდი გადაუხდელად (1982)
პინკ ფლოიდი: კედელი (1982)
ჩიტუნა (1984)
ანგელის გული (1987)
მისისიპი იწვის (1988)
შეხედე სამოთხეს (1990)
ვალდებულებები (1991)
ველვილის გზა (1994)
ევიტა (1996)
ანჯელას ნეშტი (1999)
დევიდ გეილის ცხოვრება (2003)
კრეტის ზღვა

კრეტის ზღვა — მდებარეობს ეგეოსის ზღვის სამხრეთით, კუნძულ კრეტას ჩრდილოეთით და კიკლადის სამხრეთით.
ეს ზღვა გადაჭიმულია დასავლეთით მდებარე კუნძულ კიტირადან, აღმოსავლეთით დოდეკანესის კუნძულებამდე. კრეტის ზღვა სრუტეების მეშვეობით უკავშირდება როგორც იონიის ზღვას, ასევე, ხმელთაშუა ზღვას.

პორტები და ქალაქები
კისამოსი — კუნძულ კრეტას სამხრეთ-დასავლეთით
ხანია — სამხრეთ-დასავლეთით
სუდა — სამხრეთ-დასავლეთით
რეტიმნონი — სამხრეთით
ირაკლიონი — სამხრეთით
აიოს-ირაკლაოსი — სამხრეთ-დასავლეთით
სიტია — სამხრეთ-აღმოსავლეთით
ანაფი — კუნძული ზღვის ჩრდილო-აღმოსავლეთით
კასოსი — კუნძული ზღვის ჩრდილო-აღმოსავლეთით
სანტორინი — კუნძული ზღვის ჩრდილოეთით

ყურეები
ხანია
სუდა — კუნძულ კრეტას ჩრდილო-დასავლეთით
მირაბელო — კუნძულის სამხრეთ-დასავლეთით
მირზა დავითაია

მირზა (პაპუნა) დავითაია (დ. 30 აგვისტო, 1975, თბილისი) — ქართველი დიზაინერი, თანამდებობის პირი, იურისტი, პოლიტიკოსი. დიასპორის საკითხებში საქართველოს სახელმწიფო მინისტრი 2009—2012 წლებში, ვახტანგ გორგასლის მე-3 ხარისხის ორდენის კავალერი.

დაამთავრა ნიურნბერგის სამხატვრო აკადემია (გერმანია) და თბილისის სახელმწიფო უნივერსიტეტის იურიდიული ფაკულტეტი. პროფესიით სამართალმცოდნე და ფერმწერი. 2004 წლის ივნისიდან 2008 წლის აპრილამდე იყო საქართველოს კულტურის, ძეგლთა დაცვისა და სპორტის სამინისტროს რეგიონული დეპარტამენტის დირექტორი, მინისტრის მოადგილე, მინისტრის მრჩეველი. 1999-2002 წლებში „ “ (ერლანგენი), დამდგმელი მხატვარ-დიზაინერი. 1996-1999 წლებში „“ (ნიურნბერგი), დამდგმელი მხატვარ-დიზაინერი. 1993-1994 წლებში „-“ (ჰამბურგი), დამდგმელი მხატვარი. 1994-1995 წლებში „-“ (ბერლინი), მხატვარი-მულტიპლიკატორი. 1993-1994 წლებში საქართველოს სახელმწიფო კინოსტუდიის მხატვარი-მულტიპლიკატორი. 2008-2009 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2009 წლის დეკემბრიდან 2012 წლის ოქტომბრამდე იყო დიასპორის საკითხებში საქართველოს სახელმწიფო მინისტრი.
საკინძი

საკინძი, ქინძისთავი — ტანსაცმლის შესაკრავი ან სამკაული, ზოგჯერ რიტუალური დანიშნულების მქონე. საკინძს აქვს ღერო და ფიგურული თავი. ამზადებდნენ ძვლისაგან (ადრინდელი საკინძები) ან სხვადასხვა ლითონისაგან. ზოგჯერ ღერო და თავი სხვადასხვა ზოგჯერ ღერო და თავი სხვადასხვა მასალისაა.

საქართველოს ტერიტორიაზე უძველესი საკინძი აღმოჩნდა საგვარჯილეში (პალეოლითის ხანა). უძველესი საკინძები ტანსაცმლის შესაკრავად იყო განკუთვნილი. სპილენძის ადრეული საკინძები ძირითადად ძვლის საკინძების ფორმებს იმეორებს. ბრინჯაოს საკინძები მრავალფეროვანია და ზოგჯერ დიდი ზომისა. ადრინდელი, შუა და გვიანდელი ბრინჯაოს ხანაში კავკასიაში სხვადასხვა ტიპის საკინძები იყო გავრცელებული, რომლებსაც ბრინჯაოსაგან (იშვიათად ოქროსა და ვერცხლისაგან), ამზადებდნენ. სხვადასხვა არქეოლოგიურ კულტურას საკინძების განსხვავებული ტიპი ახასიათებს. წინაანტიკური და ანტიკური ხანის საკინძებო უფრო მსუბუქია, რაც კოსტიუმის ცვლილებებთანაა დაკავშირებული.

გვიანდელ ანტიკურ ხანაში საკინძი (ხშირად რკინისა) თმისა და თავსაბურავის სამაგრ სამკაულად იქცა. - საუკუნეებში დამახასიათებელია ბროწეულისებური ან სხვა ყვავილისმაგვარი მარჯნისთავიანი საკინძები, რომლებიც ნაყოფიერების სიმბოლოდაა მიჩნეული (გ. ლომთათიძე). მათში ქართული ჩიხტაკოპის პროტოტიპი შეიმჩნევა (ე. თაყაიშვილი). ფეოდალური ხანის ქვის რელიეფებსა და ფრესკებზე გამოსახულია საკინძები, რომლებითაც დამაგრებულია დიდგვაროვანთა წამოსასხამები (ნ. ჩოფიკაშვილი). შუა ფეოდალური ხანის არქეოლოგიურ მასალაში საკინძი იშვიათად გვხვდება.

- საუკუნეებში ქართული ეთნოგრაფიის სინამდვილეში ცნობილია მანდილოსანთა თავსაბურავის შესამკობ-დასამაგრებელი წვრილი ღეროვანი საკინძები (შუბლის ქინძისთავი). საუკუნის დასაწყისში ჩვენში ევროპული კოპსტიუმებთან ერთად ევროპული სამკაულ-საკინძებიც შემოვიდა.
გოგა ხაჩიძე

გიორგი (გოგა) ხაჩიძე (დ. 9 თებერვალი, 1974, თბილისი) — ქართველი ბიოლოგი, პოლიტიკოსი. საქართველოს გარემოს დაცვისა და ბუნებრივი რესურსების მინისტრი 2008-2012 წლებში.

ბიოგრაფია
1992-1997 წლებში სწავლობდა თბილისის სახელმწიფო უნივერსიტეტში, სპეციალობით — ბიოლოგი, მცენარეთა ფიზიოლოგი. 1993–1997 წლებში სწავლობდა თბილისის სახელმწიფო უნივერსიტეტში ჟურნალისტიკის ფაკულტეტზე. 1994–2002 წლებში მუშაობდა საქართველოს ტელევიზიის პირველ და მეორე არხებზე, ასევე ტელეკომპანიებში: იბერვიზია, რუსთავი-2, 202, აგრეთვე თავდაცვის სამინისტროს პრესსამსახურში, რადიო 105-ში, რადიო რეზონანსში, გაზეთ რეზონანსში. 1990-იანი წლების მეორე ნახევარში იყო ჯგუფ სახის წევრი, დათო ხუჯაძესთან და დათო ფორჩხიძესთან ერთად.

პოლიტიკური კარიერა
2002 წლის ნოემბერში იყო პოლიტიკური პარტია გაერთიანებული დემოკრატების ხაშურის ორგანიზაციის დამფუძნებელი და ხელმძღვანელი.

2003 წლის ნოემბრიდან 2004 წლის მარტამდე მუშაობდა ხაშურის რაიონის გამგებლის მოადგილედ. 2004 წლის მარტიდან ამავე წლის დეკემბრამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2004 წლის დეკემბრიდან 2005 წლის მარტამდე იყო საქართველოს პრეზიდენტის სახელმწიფო რწმუნებული მცხეთა-მთიანეთის მხარეში. 2005 წლის მარტიდან 2008 წლის ნოემბრამდე წლებში იყო საქართველოს პრეზიდენტის სახელმწიფო რწმუნებული სამცხე-ჯავახეთის მხარეში. 2008 წლის 1 ნოემბრიდან დაინიშნა საქართველოს გარემოს დაცვისა და ბუნებრივი რესურსების მინისტრად. ამ პოსტს იკავებდა 2012 წლის სექტემბრამდე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — „მეტი სარგებელი ხალხს“.

2015 წლის 25 მაისს გოგა ხაჩიძემ, პალიკო კუბლაშვილთან, ზურაბ ჯაფარიძესთან და გოგი მელაძესთან ერთად ნაციონალური მოძრაობის რიგები დატოვა.
ნაოტო კანი

ნაოტო კანი (, დ. 10 ოქტომბერი, 1946) — იაპონიის პოლიტიკური და საზოგადო მოღვაწე, პრემიერ-მინისტრი 2010-2011 წლებში, იაპონიის დემოკრატიული პარტიის ლიდერი 1998-1999, 2002-2004 და 2010 - 2011 წლებში. 1996 წელს ნაოტო კანი ასევე იყო შრომის, ჯანმრთელობისა და სოციალური დაცვის მინისტრი.

დაიბადა ქალაქ უბეში, იამაგუჩის პრეფექტურაში, ბიზნესმენის ოჯახში. 1970 წელს კანმა დაამთავრა ტოკიოს ტექნოლოგიის ინსტიტუტი. 1974 წელს კანმა გახსნა საპატენტო ბიურო. კანი ეწეოდა აქტიურ საზოგადოებრივ საქმიანობას და 1980 წელს მიიღო ადგილი იაპონიის ქვემო პალატაში როგორც სოციალისტურ-დემოკრატიული პარტიის წევრი. ნაციონალური პოპულარობა კანმა მოიპოვა 1996 წელს, როდესაც ჯანდაცვის მინისტრის პოსტზე მყოფმა გამოააშკარავა მინისტრის პასუხისმგებლობა იაპონიაში მოწამლული სისხლის გავრცელებაში. იმ დროისთვის იგი იყო მცირე პარტიის წევრი, რომელიც იყო კოალიციაში ლიბერალურ-დემოკრატიულ პარტიასთან. 2003 წელს იაპონიის დემოკრატიულმა და ლიბერალურმა პარტიებმა გადაწყვიტეს გაერთიანება ერთი ოპოზიციური პარტიის შესაქმნელად და არჩევნებში მონაწილეობის მისაღებად. 2003 წელს კანი იყო იმჟამინდელი პრემიერ-მინისტრის, კოიძუმი ძიუნიტიროს მთავარი ოპონენტი. 2004 წელს კანი გადადგა დემოკრატიული პარტიის ლიდერის პოსტიდან და განახორციელა პილიგრიმობა სიკოკუში.

ნაოტო კანს უყვარს გოს თამაში. მისი მეუღლე და შვილები ცხოვრობენ ტოკიოში.
პეტარ ბრზიცა

პეტარ ბრზიცა (; დ. 1917 — გ. 2007 (?)) — ხორვატი ფაშისტი და სამხედრო დამნაშავე მეორე მსოფლიო ომში. ჰქონდა ლეიტენანტის წოდება და ირიცხებოდა კათოლიკურ ორგანიზაცია „კრიჟარში“. მუშაობდა იასენოვაცის სიკვდილის ბანაკში მცველად. გამოირჩეოდა განსაკუთრებული სისასტიკით და დაუნდობლობით სერბების მიმართ, რის გამოც უწოდეს „სერბებისხოცვის მეფე“. ცნობილია, რომ უსტაშების მიერ იასენოვაცის ბანაკში ჩატარებულ შეჯიბრში გაიმარჯვა ბრზიცამ, დახოცა რა სპეციალური სერბების სახოცი დანით ერთ ღამეში 1360 სერბი. ჩადენილი საქციელისთვის მან საჩუქრად მიიღო ოქროს საათი, ვერცხლის სერვისი, შემწვარი გოჭი და ღვინო. ბრზიცა არასოდეს გასამართლებულა ჩადენილი დანაშაულების გამო.
საკმეველი

საკმეველი, საკმელი, ( - ლადანონი) — სურნელოვანი ფისი, რომელიც გამოიყოფა ბურსერსებრთა ოჯახის მცენარის ბოსველიას ანუ საკმლის ხის დასერილი ქერქიდან. ხე იზრდება აღმოსავლეთ აფრიკასა და არაბეთის ნახევარკუნძულზე. საკმეველი შეიცავს გუმფისს, ეთეროვან ზეთებს, მწვანე ნივთიერებებს. ნაწილობრივ იხსნება წყალსა და ორგანულ გამხსნელებში.

ქრისტიანულ ეკლესიაში მღვდელმსახური საკმეველს, გუნდრუკს, საცეცხლურით უკმევს ხატებს და მლოცველებს. საკმევლის კვამლი სიმბოლურად გამოხატავს მლოცველთა ლოცვა-ვედრების ასვლას ზეცაში და იქიდან მადლის გადმოსვლას.
კლემენტ X

კლემენტ (, ერისკაცობაში ემილიო ბონავენტურა ალტიერი; დ. 13 ივლისი, 1590 — გ. 22 ივლისი, 1676) — რომის პაპი 1670-1676 წლებში.

ემილიო ალტიერი დაიბადა 1590 წლის 13 ივლისს. იყო პაპის ნუნცია პოლონეთში. შემდეგ გახდა კამერინოს (მარკე, იტალია) ეპისკოპოსი. კარდინალის წოდება მიიღო საკმაოდ ასაკოვანმა. პაპი გახდა 80 წლის ასაკში.
კარდინალი (რელიგია)

კარდინალი — კათოლიკურ ეკლესიაში უმაღლესი სასულიერო პირი რომის პაპის შემდეგ, ეკლესიას პაპთან ერთან მართავს კარდინალთა კოლეგია (სათავეში უდგას დეკანი). ლატერანის საეკლესიო კრების (1179) დადგენილებით, კარდინალთა კოლეგია ირჩევს პაპს, კარდინალებს კი ნიშნავს პაპი. სიქსტ -ის დადგენილებით (1586), კარდინალთა რაოდენობა 70-ს არ უნდა აღემატებოდეს. საუკუნის შუა წლებამდე კარდინალებად უმეტესად იტალიელებს ირჩევდნენ. პაპებმა იოანე -მ და პავლე -მ კარდინალთა რაოდენობა გაზარდეს: 1969 წელს კარდინალთა კოლეგიაში 131 წევრი შედიოდა, მათ შორის იყვნენ ეპისკოპოსები აზიისა და აფრიკის ქვეყნებიდან. რომში მცხოვრები კარდინალები (კურიის კარდინალები) ხელმძღვანელობენ ვატიკანის ცენტრალურ ორგანოებს: კონგრეგაციებს, ტრიბუნალებს და სხვა. იერარქიულად კარდინალები 3 ხარისხად იყოფიან: კარდინალ-ეპისკოპოსები, კარდინალ-პრესვიტერები, კარდინალ-დიაკვნები.

პავლე -ის კანონით (1970), 75 წელს მიღწეული კარდინალი პენსიაზე გადის (წოდების შენარჩუნებით), ხოლო 80 წლისა რჩება კოლეგიის წევრად, მაგრამ კარგავს უფლებას იყოს რომის კურიის წევრი და მონაწილეობა მიიღოს ახალი პაპის არჩევაში.
ალექსანდრე VIII

ალექსანდრე (, ერისკაცობაში პიეტრო ვიტო ოტობონი; დ. 22 აპრილი, 1610 — გ. 1 თებერვალი, 1691) — რომის პაპი 1689–1691 წლებში.

პიეტრო ვიტო ოტობონი დაიბადა 1610 წლის 22 აპრილსს ვენეციაში, ვენეციის რესპუბლიკის კანცლერის ოჯახში. მიიღო იურიდიული განათლება პადუის უნივერსიტეტში. 1652 წელს მიიღო კარდინალის წოდება და გახდა ბრეშიის ეპისკოპოსი (1654–1664).
ინოკენტი XII

ინოკენტი (, ერისკაცობაში ანტონიო პინიატელი დელ რასტრელო; დ. 13 მარტი, 1615 — გ. 27 სექტემბერი, 1700) — რომის პაპი 1691–1700 წლებში.

ანტონიო პინიატელი დელ რასტრელო დაიბადა 1615 წლის 13 მარტს სამხრეთ იტალიაში, თავადის ოჯახში. იყო პაპის ნუნცია პოლონეთში და ვენაში. კარდინალის წოდება მიანიჭა ინოკენტი -მ.
უესტ-ენდი

უესტ-ენდი — ლონდონის უბანი, რომელიც მოიცავს ქალაქის მრავალ ღირსშესანიშნაობას. ამ ტერმინის გამოყენება დაიწყო მე-19 საუკუნეში, რომ გამოეხატათ მოდური ადგილები დასავლეთით. უესტ-ენდი არის ბრიტანეთის გასართობი ცენტრი ევროპაში უდიდესი სავაჭრო უბნებით, ბრიტანეთის თეატრისა და ინდუსტრიის სამშობლო, უამრავი ბარით, რესტორანით, სასტუმროთი და ღამის კლუბით.

მდებარეობა
მდებარეობს ისტორიული რომაული და შუა საუკუნეების ლონდონის დასავლეთში. უესტ-ენდი ძალიან მოსწონდა მდიდარ ხალხს იქაური სუფთა ჰაერის გამო, რაც ძლიერ განსხვავდებოდა ქალაქის ხალხმრავალი ცენტრისგან. უესტ-ენდი ასევე მდებარეობს უესტმინსტერთან ახლოს. იგი ვითარდებოდა - საუკუნეებში — შენდებოდა სასახლეები, ძვირადღირებული სახლები, მოდური მაღაზიები და გასართობი ადგილები.
იულიუს II

იულიუს (, ერისკაცობაში ჯულიანო დელა როვერე; დ. 5 დეკემბერი, 1443 — გ. 21 თებერვალი, 1513) — რომის პაპი 1503 წლის 1 ნოემბრიდან 1513 წლის 21 თებერვლამდე.

ჯულიანო დელა როვერე დაიბადა დეკემბერს ალბისოლეში. პაპად არჩევისას იმპერატორ იულიუს კეისარის პატივსაცემად მიიღო სახელწოდება იულიუს .

იყო ხელოვნების დიდი მეცენატი. დონატო ბრამანტეს გეგმის მიხედვით ააგო წმინდა პეტრეს ახალი ტაძარი.